རི་བོང་གིས་སེང་གེ་བསད་པ། འི་ནང་དུ་ནོར་བུ་
སྔོན་མ༌རི་དྭགས་ཐམས་ཅད༌ལ༌གཅན༌གཟན༌གྱི༌རྒྱལ༌པོ༌སེང་གེས་ཞག་
རེར་བཟའ་རེས་སྐོར་བ་ལས་ཉིན་གཅིག་རི་བོང་བཟའ་རེས་ལ་བབ་པས་སེང་
གེས་བཤད་པར། རི༌བོང་ཁྱོད་ལྟ་བུ་ངའི་སོའི་བར་ལའང་མི་ཁེངས་པ་འདུག་
ཀྱང་བཟའ་རེས་བབ་པས་བཟའ་རྒྱུ་ཡིན་ཟེར་བས། རི་བོང་གིས་ཉམ་ཆུང་ང་ལྟ་
ད་༌ཀྱིས༌ཇི༌ལྟར༌མཛད༌ཀྱང༌ལས༌སླ་པོ་འདུག་སྟེ་སྟོབས་ཆེན་ཁྱེད་དང་
འདྲ་བ་ཞིག་གིས་ཁ་སྔོན་ང་ལ་ཁྱེད་དང་བསྡུར་གྱི་ཡིན་ཟེར་གྱི་འདུག་བྱས་པས་
སེང་གེས་དེ་འདྲ་ཡིན་ན་ཁྱེད་ཀྱིས་ང་ལ་སྡུར་ཞིག་ཅེས་བཤད། སེང་གེའི་བསམ་
པར་སྟོབས་ཆེན་ང་ལས་འཇིགས་པ་དང་ང་ལ་འགྲན་ཐུབ་པ་གང་འདྲ་ཞིག་ཡོད་
དམ་སྙམ་སྟེ་ཞེ་སྡང༌དང་ཁོང་ཁྲོ་ཆེན་པོ་སྐྱེས། དེའི་སྐབས་རི་བོང་གིས་སེང་གེ་
དེ་ཁྲོན་པ་ཞིག་གི་ཁར་ཁྲིད་ནས་ཁྱེད་དང་འདྲ་བ་ཞིག་མར་གིའི་ནང་འདུག་གོ
ཁྱེད་རང་གིས་གཟིགས་དང་བྱས། སེང་གེས་མགོ་ཡར་བཀྱག་ནས་ཁྲོན་པའི་
ནང་བལྟས་པས་ཁྲོན་ཆུའི་ནང་དུ་རང་གི་གཟུགས་བརྙན་ཤར་བ་དེ་ངོ་མ་ཤེས་
བར་འབར་འབར་དང་རྫིག་རྫིག ངར་ངར་རལ་པ་དཀྲུག་དཀྲུག་སོགས་བྱས་
པས་ཆུའི་ནང་ནས་ཀྱང་དེ་ལྟར་བྱས་པས། སེང་གེ་ཞེ་སྡང་སྐྱེས་ཏེ་དེ་དང་འཐབ་
པར་བསམ་པས་ཁྲོན་པའི་ནང་དུ་མཆོངས་པས་ཁྲོམ་ཆུའི་ནང་དུ་ཤིའོ། །
བསྡུ་སྒྲིག་མཁན། ལྷ་ས་མང་ཚོགས་སྒྱུ་རྩལ་ཁང་གི་ཟླ་བ་བཀྲ་ཤིས།ཎ་ཎཿ
བསྡུ་དུས། 1989. 11. 28
-319-

ལྷ་སའི་དམངས་ཁྲོད་སྒྲུང་གཏམ།